ועדת הפנים והגנת הסביבה, כנסת 20, פרוטוקול מספר 597, 2018-03-12 13:00

יואב קיש: שלום, אני פותח את הדיון.

יואב קיש: יש לנו שני נושאים על סדר-היום.

יואב קיש: האחד הוא בקשה לרביזיה בנושא: צו לקידום הבנייה במתחמים המועדפים לדיור (הוראת שעה) (הארכת תוקף החוק) – שעבר אתמול אחרי דיון ארוך.

יואב קיש: המלצה למליאה.

יואב קיש: הנושא השני הוא הצעת חוק התכנון והבנייה (תיקון – הגדרת בתי קברות אזוריים כתשתית לאומית) (פ/3215) של חברי הכנסת נאוה בוקר, ניסן סלומינסקי ואכרם חסון.

יואב קיש: אנחנו בהכנה לקריאה ראשונה ונתחיל בנושא השני שעל סדר-היום.

יואב קיש: אנחנו צריכים לקרוא את החוק?

<תומר רוזנר: כן.

יואב קיש: אז בואו נתחיל מהקראה ואחרי זה נמשיך, בבקשה.

<רוני טיסר: תיקון סעיף 1 1 .

<רוני טיסר: בחוק התכנון והבנייה, התשכ"ה– 1965, בסעיף 1 –

הטיסה" יבוא: ""בית קברות אזורי" –בית קברות שמתקיימים בו כל אלה: (1) בית הקברות מיועד לשרת שני ישובים או יותר; (2) בבית הקברות מתוכננים לפחות 50,000 מקומות קבורה;"

יואב קיש: זה או זה או זה או גם וגם?

<רוני טיסר: גם וגם.

<רוני טיסר: "(ב) בהגדרה "תשתיות לאומיות" במקום "ובית סוהר" יבוא "בית סוהר ובית קברות אזורי".

<תומר רוזנר: בעיקרון קיימת תוכנית מתאר ארצית לבתי עלמין שבעצם אמורה למפות באופן ארצי את בתי העלמין במדינה – היא לא בדיוק עושה את זה.

<תומר רוזנר: המגמה, גם של מוסדות התכנון וגם של הוועדה הזאת בדיונים קודמים הייתה לרכז ככל שאפשר את בתי הקברות במתחמים גדולים אזוריים, גם כדי לחסוך קרקע, גם כדי לייעל את הטיפול בבתי הקברות וגם כדי למזער את ההשפעות הסביבתיות של פיזור רחב מדי של בתי הקברות.

<תומר רוזנר: מכיוון שמדובר במתקן/ אתר שכאשר הוא אזורי רשויות מקומיות רבות לא ששות שהוא יהיה בתחומן או בסמוך אליהן, יש קושי – זה מה שנמסר גם ממשרד הדתות בדיון הקודם שהתקיים – לקדם את העניין של בתי עלמין אזוריים בוועדות המקומיות הנוגעות בדבר.

יואב קיש: יש בעיה גם לבית קברות?

<תומר רוזנר: כן, אנשים לא רוצים בית קברות, מן הסתם.

<תומר רוזנר: בעיה נוספת היא שלעתים בתי הקברות האלה חורגים ממרחב תכנון מקומי מסוים ומשתרעים על פני יותר ממרחב תכנון.

<תומר רוזנר: לכן, מה שההצעה מבקשת, הוא לאפשר דיון בנושא של בתי עלמין אזוריים במסגרת הוועדה לתשתיות לאומיות שהיא ועדה ארצית ותוכניותיה הן במעמד של תוכניות מתאר ארציות.

יואב קיש: זה כדי שאפשר יהיה לדון בזה בוותמ"ל?

<תומר רוזנר: בוות"ל – הוועדה לתשתיות לאומיות.

יואב קיש: יש פה מישהו מהוות"ל?

<אורי דביר: יש נציגים ממינהל התכנון.

יואב קיש: מה זה אומר?

<מרים כהן: הוות"ל הוא תחת מינהל התכנון.

<תומר רוזנר: המשמעות של הדבר הזה היא שאפשר יהיה לאשר את בית העלמין ברקת שנמצא ליד מועצה אזורית חבל מודיעין באמצעות הוות"ל.

יואב קיש: למה?

יואב קיש: יש התנגדות של המועצה האזורית חבל מודיעין?

<תומר רוזנר: השמועה גונבה לאוזניי שהם מתנגדים באופן נחרץ ביותר.

יואב קיש: הדבר היחיד שרלוונטי בעניין של תשתית לאומית הוא התכנון בוות"ל?

<תומר רוזנר: לא, יש עוד דבר.

<תומר רוזנר: המשמעות היא, ראשית, שהתכנון יהיה בוות"ל.

<תומר רוזנר: המשמעות היא שזה גם יכול לגבור על תוכניות מתאר ארציות, מחוזיות ואחרות.

יואב קיש: ארציות גם?

<תומר רוזנר: ודאי, כי זאת תוכנית מתאר ארצית.

<תומר רוזנר: היא בעצמה תוכנית מתאר ארצית.

יואב קיש: זה מקבל שדרוג ברמה של התוכנית.

<תומר רוזנר: דבר שני, התכנון הזה עוקף את הוועדות המקומיות והמחוזיות.

<תומר רוזנר: דבר שלישי, וזה התיקון האחרון שהכנסנו לאחרונה במסגרת החוק, הוא שאפשר להוציא את היתרי הבנייה ישירות בוות"ל באמצעות רשות הרישוי של הוות"ל.

יואב קיש: כלומר לדלג על הרשות המקומית.

יואב קיש: הבנתי, זה הכול?

<תומר רוזנר: כן.

יואב קיש: אז הבנו מה המשמעות.

יואב קיש: חברי הכנסת, אני נותן לחברת הכנסת נאוה בוקר להציג את עמדתה.

נאוה בוקר: אני אומרת שפרויקט ארצי לא יכול להיות בידי ועדה מקומית.

יעל כהן-פארן: מה ארצי בבית קברות?

נאוה בוקר: ברגע שמביאים קרקע שלא מכניסה ארנונה, לא היטלים ולא היטל השבחה, בוודאי שהוועדה המקומית לא תשוש לאשר את זה.

נאוה בוקר: זאת צריכה להיות ועדה לאומית.

נאוה בוקר: זה פרויקט לאומי כי יש מחסור בקבורה בגוש דן.

נאוה בוקר: צריך לטפל בזה.

נאוה בוקר: יש כאן הצעה ייחודית בסך הכול וזה בית עלמין אזורי.

לאה פדידה: סליחה, שאני אבין, זאת הצעה רק על גוש דן?

יואב קיש: לא, לא, זה לא רק על גוש דן.

<קריאה: זה רק בגוש דן.

<קריאה: רק בגוש דן.

יואב קיש: לא.

יואב קיש: איזה רק גוש דן?

יואב קיש: זה על כל הארץ.

נאוה בוקר: זה התחיל מגוש דן אבל זה על כל הארץ.

יואב קיש: יש פה התייחסות מה זה בית קברות אזורי שרוצים לשדרג אותו למעמד של תשתית לאומית.

יואב קיש: ההגדרה שלו היא כפולה: הוא משרת שני יישובים או יותר ויש בו מעל 50,000 מקומות קבורה.

יואב קיש: זה הכול.

יואב קיש: זה יכול להיות מחר גם ליד קריית שמונה או באיזשהו מקום אחר.

יואב קיש: אין פה התייחסות ספציפית למקום כזה או אחר.

יואב קיש: אני שומע הדים מסביבי כאילו יש מקום אחד מאוד בעייתי, שכנראה זה בא לעזור להתמודד עם בעיה ברשות מסוימת במקום מסוים.

יואב קיש: אני אישית עוד לא מכיר.

יואב קיש: אני מבין שאפילו נציג הרשות הספציפית המדוברת לא נמצא פה, ממה שאני שומע.

יואב קיש: אולי לא הוזמן, אני לא יודע אם הוא ידע או לא ידע.

יואב קיש: יש פה נושא שהתחיל מבעיה מקומית אבל יש לו השלכות ארציות חד וחלק.

נאוה בוקר: ברור, כי מועצות מקומיות לא מעוניינות בבתי עלמין.

נאוה בוקר: זה לא מביא להם ארנונה.

יואב קיש: חבר הכנסת ברושי, ביקשת ראשון, בבקשה.

איתן ברושי: אדוני היושב-ראש, חברי הכנסת, הוות"ל והוותמ"ל ועוד כמה מונחים שנאמרים פה בימים האחרונים, יש להם מכנה משותף.

איתן ברושי: דיברנו בישיבות הקודמות על גריעת שטחים, כולל בתחומי חקלאות, אדוני היושב-ראש, נאמרו תשובות על הוותמ"ל ואתה יודע מה יצא מהדיון.

יואב קיש: חכה, לערעור על הוותמ"ל עוד נגיע.

איתן ברושי: אני רוצה לומר שגם הכלי הזה של הוות"ל הוא חלק מהכלים שמאפשרים לממשלה לקבל החלטות ולגרוע שטחים תחת כותרות שונות.

איתן ברושי: במקרה פה מדברים גם על תשתיות לאומיות אחרות.

איתן ברושי: אתה יכול למצוא את עצמך בשינוי סדרי גודל של מרחב כפרי, חקלאות ושטחים ירוקים ופתוחים, כשאין תמונה כולל.

איתן ברושי: אביגדור יושב בוותמ"ל - - -

יואב קיש: לא ותמ"ל, אנחנו בוות"ל.

איתן ברושי: רגע, דקה.

איתן ברושי: אביגדור יושב בוותמ"ל וקובעים שטחים לדבר מסוים.

יואב קיש: ברושי, זאת לא רביזיה לוותמ"ל עכשיו.

איתן ברושי: אני יודע, אבל אני רוצה שתבין.

איתן ברושי: אתה בא מחיל האוויר ואתם רגילים להסתכל מלמעלה.

איתן ברושי: אנחנו רגילים להסתכל מלמטה.

איתן ברושי: אני אומר לך שהצירוף של הכול ביחד הוא קטלני.

איתן ברושי: היום דנים על זה, מחר דנים על משהו אחר.

איתן ברושי: אין ראייה כוללת.

איתן ברושי: בסופו של דבר, התשובה לכל דבר בנפרד יכולה להביא לחיסול מונחים שלמים שאתה לא מתכוון להם.

יואב קיש: תודה.

יואב קיש: חברת הכנסת פארן, בבקשה.

יעל כהן-פארן: אני רוצה לשאול שאלה באמת מה הביאנו עד הלום?

יעל כהן-פארן: רמזת קודם לאיזושהי רשות ספציפית שהייתה בה בעיה.

יעל כהן-פארן: אני אפילו לא יודעת, וכנראה גם הנציג שלה לא נמצא כאן.

יעל כהן-פארן: אני בתחושה שיש כאן איזושהי הצעת חוק שבאה לפתור בעיה של רשות ספציפית ופתאום כל בתי הקברות בארץ הם תשתית לאומית.

יעל כהן-פארן: אני באמת לא יכולה להבין את זה.

יעל כהן-פארן: ממתי בתי קברות הם תשתית לאומית?

יעל כהן-פארן: בתי קברות משרתים אוכלוסייה של עיר מסוימת, יישוב מסוים, לפעמים שני יישובים ביחד וזה גם מה שמופיע כאן בחוק.

יעל כהן-פארן: בית קברות אזורי של שני יישובים הוא פתאום תשתית לאומית.

יעל כהן-פארן: תגידו לי, מה עוד נשאר שלא ניתן לוות"ל להחליט עליו?

יעל כהן-פארן: באמת, אני באמת נדהמת ושואלת שוב ואשמח לקבל תשובות.

יעל כהן-פארן: איך הגענו עד הלום?

יעל כהן-פארן: מדוע הגענו לכך שצריך להגדיר בית קברות כתשתית לאומית?

יעל כהן-פארן: יש ועדות מקומיות, יש ועדות מחוזיות, יש שם הרבה יותר איזונים בין האינטרסים.

יעל כהן-פארן: הוות"ל ידועה כוועדה שיש בה מעט מאוד ייצוג – "מעט מאוד" זה באמת אמירה עדינה – לציבור, לרשויות המקומיות, להגנה על הסביבה.

יעל כהן-פארן: אני אומרת לכם שעוד ועוד ועוד דברים לתת לוות"ל להחליט לגביהם זה אסון.

יעל כהן-פארן: זאת ועדה שמתנהלת בצורה שבה הממשלה מחליטה והיא מאשרת.

יעל כהן-פארן: אין כמעט תוכניות שהוות"ל דוחה.

יעל כהן-פארן: אלה העובדות.

יעל כהן-פארן: יש כאן ראשי רשויות והם צריכים לקבל החלטה.

יעל כהן-פארן: נכון, שמעתי את דברייך ואמרת שהם לא רוצים כי אין פה ארנונה.

יעל כהן-פארן: צריך למצוא את הדרך, אבל לא לבוא על הראש שלהם.

יעל כהן-פארן: זה מה שהוות"ל הרי עושה, באה מעל הראש בניגוד לתוכניות מחוזיות קיימות, בניגוד לתוכניות ארציות קיימות ומקבלת החלטות מעל הראש של כל התושבים וראשי הרשויות.

יעל כהן-פארן: אני אומרת שהחוק הזה אין לו פשוט מקום בספר החוקים של מדינת ישראל.

יעל כהן-פארן: תודה.

נאוה בוקר: תודה.

נאוה בוקר: חברת הכנסת פדידה, בבקשה.

דב חנין: רק לפרוטוקול אני מצטרף לכל מילה של חברת הכנסת יעל כהן פארן.

נאוה בוקר: טוב, זה היה צפוי.

נאוה בוקר: חברת הכנסת פדידה, בואי תפתיעי אותנו.

לאה פדידה: כבוד היושב-ראש, זאת ועדת הפנים והסביבה ויש לי תחושה שכל מה שאנחנו עוסקים בו בחודש וחצי האחרונים זה לקחת מהסמכויות של השלטון המקומי.

לאה פדידה: אנחנו שוב רואים חוק שמנסה לשלול את הזכות האלמנטרית ואת הזכות הנכונה ביותר של הרשות המקומית ושל התושבים והתושבות.

לאה פדידה: ברגע שאנחנו מוציאים את זה מוועדה מקומית ומוועדה מחוזית, ומעבירים את זה לוות"ל, נעלם ונעדר מקומו של נציג השלטון המקומי בוועדה.

לאה פדידה: אין לו אמירה, אין לו say.

לאה פדידה: מה לגבי המיקום של בית הקברות?

לאה פדידה: שוב אנחנו מעלים את הצורך.

לאה פדידה: אין דבר כזה תשתית לאומית.

לאה פדידה: בוא נקרא לכל דבר תשתית לאומית.

לאה פדידה: אז הדואר הוא תשתית לאומית וזה תשתית לאומית.

יואב קיש: הדואר הוא תשתית לאומית.

לאה פדידה: אבל לא להפקיע את זה.

לאה פדידה: דרך אגב, את הדואר אנחנו מתכננים ברשות המקומית איפה אנחנו שמים.

יואב קיש: בסדר, אבל יש פה תפיסה לאומית.

יואב קיש: אם הדואר היה בעיה לשלטון המקומי והוא היה אומר: אני לא רוצה דואר אצלי, הייתה לנו בעיה.

לאה פדידה: קודם כל, אם היה פה היגיון הייתם באים ומציגים איפה הבעייתיות.

לאה פדידה: אני כן חקרתי את הנושא ואין בעייתיות.

לאה פדידה: אולי יש בעיה בעיר אחת ספציפית, שנאוה לא רוצה עדיין להגיד את שמה.

לאה פדידה: לכן אני אומרת שאי אפשר לעשות דבר כזה.

לאה פדידה: שוב אנחנו פוגעים בזכות הציבור שבחר את ראש הרשות.

לאה פדידה: לא יכולים להעביר את זה לוות"ל וזה צריך להישאר בוועדה המחוזית.

יואב קיש: תודה.

יואב קיש: יעקב אשר, בבקשה.

רציתי לדעת קודם כל האם יש פה נציג של משרד הדתות?

והאם זה נעשה בתיאום אתכם ועל דעתכם?

צבי הנדל: כן.

צבי הנדל: זה לבקשתם.

אני רוצה לומר דבר אחד, נכון מה שאמר איתן ברושי, ויכול להיות שבאמת אנחנו כבר הופכים את הוועדות הללו, אבל אני חושב שבמקום שיש בו בעיה, צריך לפתור אותה.

אחת המצוקות הגדולות שיש במדינת ישראל היא הנושא של בתי קברות ולנושא הזה יש התייחסות מהירה ועניינית לעניין הזה.

זה בהחלט כן תשתית לאומית.

יואב קיש: מעל גודל מסוים, כמו שנאמר.

נציגי הרשות המקומית, אני מאמין שזה עושה לכם גם טוב כי אף תושב בעולם לא רוצה בית קברות 200 קילומטר ליד העין שלו ולכן צריך פה הסתכלות מלמעלה.

יואב קיש: תודה.

יואב קיש: אני עושה הפסקה בדיון ונחזור אליו בהמשך.

יואב קיש: אנחנו עוברים לדיון ברביזיה – צו לקידום הבנייה במתחמים המועדפים לדיור – רביזיה שהוגשה על ידי חברת הכנסת פארן.

יואב קיש: בבקשה, שלוש דקות לרשותך.

יעל כהן-פארן: בהמשך לדיונים המאוד סוערים שהיו בימים האחרונים, אני חושבת שאין לזלזל בהארכת צו הוותמ"ל בשנה נוספת.

יעל כהן-פארן: בעיניי זה לא פחות מהכרעה על דמותה של ארץ, על איך מדינת ישראל נבנית ואיך היא תיראה בעשורים הקרובים.

יעל כהן-פארן: נכון שזה נראה כאילו עוד שנה, פחות שנה, אבל באמת השנתיים האחרונות במיוחד הראו לנו כמה תוכניות שהוותמ"ל מקדמת לא קשורות למשבר הדיור.

יעל כהן-פארן: לבנות באפולוניה על הים לזוגות צעירים, ממש דיור בר-השגה, לבנות בנתניה על הים.

יעל כהן-פארן: בדיון כאן עלתה הבעייתיות של כפר סירקין.

יעל כהן-פארן: כל כך הרבה בעיות וחוסר הסתכלות והתייעצות עם השלטון המקומי.

יואב קיש: למה?

יואב קיש: אמרו את זה, דיברו על זה.

יואב קיש: בוודאי.

יעל כהן-פארן: לא, כל אחד אמר מספרים אחרים.

יואב קיש: כולל כל המספרים המדויקים.

יעל כהן-פארן: לא, כל אחד אמר מספרים אחרים.

יעל כהן-פארן: כשאמרו נציגים של ארגונים סביבתיים שיש כמיליון דירות, קמו נציגי רמ"י ומינהל התכנון ואמרו: מה?

יעל כהן-פארן: מאיפה הבאתם את המספר הזה?

יעל כהן-פארן: לפני כמה זמן פורסם באתר רשות המקרקעין נתון שיש 974,000 דירות במלאי התכנוני.

יעל כהן-פארן: יכול להיות שיש עליו ויכוח, אז תראו לנו את המספרים האמיתיים.

הלוואי שזה נכון.

יעל כהן-פארן: וזה האסנס, זאת התמצית של הצדקת או אי הצדקת הוותמ"ל.

יעל כהן-פארן: הרי אין הצדקה לקיומה אם יש כזה מלאי של תכנון.

יעל כהן-פארן: עוד נקודה שאני רוצה להעלות, לפי סעיף 35 לחוק הוותמ"ל נקבע כלהלן: "שר האוצר ידווח לוועדת הפנים והגנת הסביבה של הכנסת מדי שישה חודשים מיום תחילתו של יום זה עד יישומו".

יעל כהן-פארן: חברים, אני בוועדה רק שנתיים וחצי ואני לא זוכרת דיון כזה.

יעל כהן-פארן: היו דיונים על כל מיני שינויים בחוק הוותמ"ל, אבל לא היה לדעתי ובוודאי לא כל חצי שנה דיווח בוועדה על יישומו של החוק.

יואב קיש: תודה.

יואב קיש: חברים, זה לא הדיון.

יואב קיש: אני רוצה להגיד לך, חברת הכנסת פארן, שדווקא אני חושב שהיו לנו כחמש-שש שעות אולי דיון בשני מופעים, אחד ביום רביעי ואחד אתמול.

יואב קיש: אני חושב שנתנו במה באמת רחבה, כולל הרבה נתונים שנאמרו על ידי כל המשרדים.

יעל כהן-פארן: אבל לא היה דיון ממש ספציפי.

יואב קיש: את דעתך קשה לי לקבל.

יעל כהן-פארן: שמענו אנשים אבל לא הקשבנו להם.

יואב קיש: אני מבין שאת מתנגדת וזו זכותך.

יואב קיש: אנחנו עוברים להצבעה.

<תומר רוזנר: גם על שלך.

יואב קיש: גם על שלי, כמובן.

יואב קיש: מי בעד הרביזיות כפי שהוגשו?

יואב קיש: בעד הרביזיות – 2

יואב קיש: נמנעים – אין

יואב קיש: הרביזיות נפלו.

יואב קיש: תודה.

יואב קיש: אנחנו חוזרים לסדר הדיון הקודם וממשיכים אותו.

יואב קיש: היינו בדבריו של השלטון המקומי, בבקשה.

<גדי רובין: אני רוצה קודם כל להסביר בצורה ברורה שהסמכות היום לאשר בתי עלמין היא לא בידי הוועדות המקומיות.

<גדי רובין: היא בידי הוועדות המחוזיות.

זאת הבעיה, אגב.

<גדי רובין: מה הבעיה עם ועדות מחוזיות?

<גדי רובין: חברים, יש שם בסך הכול חמישה נציגים של השלטון המקומי מתוך שמונה.

יואב קיש: ואחרי זה, זה מגיע להיתרים אצלך במקומי?

יואב קיש: אתה נותן היתרים?

<גדי רובין: ראשית, לא צריך היתר בשביל קבורה.

יואב קיש: בשביל בית קברות?

<גדי רובין: חברים, לא צריך היתר.

יואב קיש: בשביל לבנות בית קברות אתה צריך היתר.

<גדי רובין: בשביל קברים?

<גדי רובין: אני אראה לכם את הפטור.

יואב קיש: לא צריך איזה מבנה קליטה?

<גדי רובין: חברים, חברים, סליחה.

<יצחק ישי: הוא מדבר על קבורת שדה, שנגמרה מזמן.

יואב קיש: אין קבורת שדה.

יואב קיש: בוא תהיה רציני, בבקשה.

<גדי רובין: אני אהיה רציני.

<גדי רובין: תהיו אתם רציניים.

<גדי רובין: חברים, אין ועדות מקומיות שעוצרות היתרים לבתי עלמין.

יואב קיש: עצור, עצור, עצור.

יואב קיש: אמרת משפט משמעותי – אין ועדות מקומיות שעוצרות היתרים לבתי עלמין.

יואב קיש: זה מה שאמרת, נכון?

<גדי רובין: כן.

יואב קיש: אתה עומד מאחורי המשפט הזה?

<גדי רובין: למיטב ידיעתי.

יואב קיש: זאת אמירה משמעותית.

נאוה בוקר: תשאל את משרד הדתות.

יואב קיש: בדיוק.

יואב קיש: אני לא צריך עזרה בניהול.

יואב קיש: משרד הדתות, האם יש לך בתי קבורה שתקועים על היתרים בוועדות מקומיות?

<יצחק ישי: כן.

<יצחק ישי: יש את בית עלמין אזורי ברקת, שתקוע כבר שש שנים.

<גדי רובין: בית עלמין אזורי ברקת עוד לא אושר.

<גדי רובין: הוא עוד לא אושר.

<יצחק ישי: אני לא רגיל לדיון כזה.

יואב קיש: סליחה, לא להתפרץ לדיון.

יואב קיש: חוץ מברקת יש עוד מקום?

יעל כהן-פארן: לאיזה יישוב זה שייך?

יואב קיש: חוץ מברקת איפה עוד?

<יצחק ישי: אנחנו מנסים עם רמ"י ומינהל התכנון ליצור עתודות קבורה.

<יצחק ישי: מה לעשות, האוכלוסייה מתבגרת ומדובר בכמויות, שלא נדע מצרות, כמעט 40,000 נפטרים בשנה.

<יצחק ישי: זה מספר שקשה לקלוט אותו והוא עולה כי האוכלוסייה מתבגרת.

<יצחק ישי: כמו שאמרו פה, כל אחד רוצה בית עלמין, רק לא בשטח שלו.

<יצחק ישי: יש לנו מצוקות ויש לנו בעיות גם בגעש, שזה עובר מצד לצד כבר שנים.

<יצחק ישי: את צור יצחק הקימו בלי בית עלמין ואני צריך כל לילה לתאם למישהו הלוויה בגוש דן.

<יצחק ישי: זה סיוט.

<יצחק ישי: יש שם עשרות אלפי תושבים.

<יצחק ישי: יש את נווה ימין שכן רוצים ולא רוצים.

<יצחק ישי: יש את כפר סבא-דרום השרון.

<יצחק ישי: נפטרים זה דבר שלא מביא ארנונה ולא רייטינג, אבל מישהו צריך לדאוג להם.

<יצחק ישי: חייבים את זה כתשתיות לאומיות כי זאת תשתית לאומית.

<יצחק ישי: נפטרים הם נפטרים והמשפחות שלהם יותר חשובות.

<יצחק ישי: אם רוצים לשחק כל פעם עם מקום אחר, תבוא ועדת חקירה ותגיד: לא מצאתם מקומות קבורה?

<יצחק ישי: שמישהו יכין את התשובה.

<יצחק ישי: לי אין תשובות.

לאה פדידה: אמרת שזה רק בברקת.

<יצחק ישי: אני לא אמרתי שזה רק בברקת.

יואב קיש: תודה.

יואב קיש: שלטון מקומי, תמשיך, בבקשה.

יואב קיש: תתייחס לדברים שהוא אמר לגבי המיקומים.

<גדי רובין: אם יש בעיה עם היתרים, בעיה שאנחנו לא יודעים עליה, אפשר לפתור בעיה של היתרים.

<גדי רובין: אתם לוקחים כאן משהו, שהוא בסמכות ועדה מחוזית ואין שום סיבה בעולם שוועדה מחוזית תתקשה לאשר אותו, אם היא חושבת שזה נכון תכנונית.

<גדי רובין: בסך הכול יש בוועדה מחוזית חמישה נציגי שלטון מקומי.

<גדי רובין: זה כל מה שיש שם.

<גדי רובין: מעלים את זה לוות"ל, שיש בה נציג שלטון מקומי אחד, אחד מתוך כל חברי הוות"ל.

<גדי רובין: הוות"ל אין לו שום ראייה מחוזית, הכול בראייה ארצית מלמעלה.

יואב קיש: איך מאזנים את הוות"ל בנושא הזה?

יואב קיש: יש פה בעיה אמיתית וקשה לי להתעלם מדבריו של משרד הדתות.

יואב קיש: גם חברי הכנסת שומעים.

יואב קיש: האם אני יכול להגיד שבדיון ות"ל בנושא של בתי קברות יהיה נציג של השלטון המקומי?

<תומר רוזנר: יש נציג אחד של השלטון המקומי.

יואב קיש: מי זה?

<גדי רובין: אני לא יודע מי הנציג היום.

<תומר רוזנר: של מינהל התכנון.

יואב קיש: מינהל התכנון, בואו נשמע אתכם.

יואב קיש: סליחה שאני קוטע אותך בכל פעם.

יואב קיש: אני עובד ככה – דרך הבעיות שאתה מעלה אני מנסה לראות את זה.

יואב קיש: בבקשה, מינהל התכנון.

יעל כהן-פארן: אם אפשר הצעה לסדר.

<יעל אדורם: אנחנו תומכים בהצעת החוק.

<יעל אדורם: אנחנו רואים בזה תשתית לאומית כבר עכשיו.

<יעל אדורם: העובדה שזה אושר בתמ"א 19 היא מכיוון שמינהל התכנון רואה את זה כתשתית בעלת אופי ארצי ולאומי.

<יעל אדורם: הבעיה היא שגם פוליגונים שאושרו בתמ"א 19, אנחנו מתקשים לאשר בתוכניות בוועדה מחוזית בגלל התנגדות מאוד קשה של ראשי ערים, שנוקטים בכל אמצעי.

<יעל אדורם: מייד נירית תפרט את הפרטים.

יואב קיש: במחוזי אין ראשי ערים, לא?

<גדי רובין: יש, חמישה מתוך 18.

<יעל אדורם: בסדר, אבל יש להם כוח.

<יעל אדורם: סליחה, רשות הדיבור היא שלי עכשיו.

<יעל אדורם: יש אמצעים מאוד ידועים לעכב תוכניות, להגיש התנגדויות, עררים וכל טוב שיכול לעכב תוכניות, והם נוקטים בזה בצורה מאוד מסיבית.

<יעל אדורם: כך שלא רק שמדובר במיקומים חדשים, שמתגברים על התמ"א, אלא אפילו מיקומים שכבר אושרו בתמ"א 19, אנחנו לא מצליחים לאשר אותם בתוכנית מפורטת.

<יעל אדורם: אנחנו חושבים שיש אינטרס לאומי של כולנו לאשר את בתי העלמין האזוריים כי הם חוסכים בקרקע.

<יעל אדורם: אפשר לבנות שם קבורה רבודה ובקומות, גם מעל הקרקע וגם מתחת לקרקע.

יואב קיש: סליחה, אני רוצה לעצור את הדיון.

יואב קיש: אני חייב ללכת לוועדת הכנסת יחד עם היועץ המשפטי ואנחנו ניאלץ לעשות פה הפסקה.

יואב קיש: יש נושא אחד שעלה – מיקומים שיש להם תפיסה ארצית, שאושרו בוועדה הארצית בתמ"א 19, האם אפשר להגיד אותם כתשתית לאומית ואז להוסיף את זה כעוד תנאי?

יואב קיש: אני מבקש שתחשבו על זה.

יואב קיש: אנחנו יוצאים להפסקה וחוזרים ב-13:50 להמשך הדיון.

יואב קיש: תודה.

יואב קיש: חברים, נא לשבת.

יואב קיש: אין לנו עוד הרבה זמן וגם יש ישיבות סיעה.

יואב קיש: כמו שאתם רואים, חברי הכנסת לא פה ואנחנו צריכים לסגור את הדיון.

יואב קיש: אני אקיים דיון נוסף בהמשך לעניין הזה ואני לא הולך להצביע עכשיו.

<תומר רוזנר: ממילא אי אפשר להביא את זה בקריאה ראשונה.

יואב קיש: כן, ממילא אי אפשר להביא את זה בקריאה ראשונה וזה לא משנה משהו בלוחות הזמנים.

יואב קיש: אני מבקש שני דברים, הראשון, בין השלטון המקומי לרשויות התכנון לנסות לבדוק אם אפשר למצוא קונסטלציה שתאפשר את זה בלי שהם ירגישו שהם מחוץ ללופ, מצד אחד, ומצד שני אולי להגדיל את הקטגוריה, במקום 50,000 אולי 80,000 או משהו שיותר משמעותי ויותר גדול.

צבי הנדל: או שבמקום שתי רשויות יהיו עשר רשויות.

יואב קיש: עשר רשויות נשמע לי הרבה מדי.

יואב קיש: חמש רשויות זה גם הרבה.

יואב קיש: אני אומר שוב שאפשר ללכת על שילוב, מצד אחד להגדיל את המשמעות האזורית שתצדיק את המהלך הזה ומצד שני לנסות לבדוק איזשהו מהלך עם השלטון המקומי, שיעזור להם להרגיש קצת יותר מעורבים.

יואב קיש: אני מבקש שתעשו עבודה משותפת ותנסו להגיע לפתרונות לישיבה הבאה.

יואב קיש: תודה רבה, הישיבה נעולה.